Քևին Սորբո

Քևին Դեյվիդ Սորբո (անգլ.՝ Kevin David Sorbo, սեպտեմբերի 24, 1958(1958-09-24), Mound, Հենեպին շրջան (Մինեսոտա), Մինեսոտա, ԱՄՆ), ամերիկացի դերասան, առավել հայտնի է «Հերակլեսի զարմանալի ճամփորդությունները» սերիալում խաղացած Հերակլեսի և «Անդրոմեդա» սերիալում՝ Դիլան Հանտի դերով։ Հայտնի է նաև «Ծանոթություն սպարտացիների հետ», «Հոգու սերֆեր», «Կուլ-նվաճող», «Փուլբոյ։ Փրկվեք ով կարող է» և «Աստված չի մահացել» ֆիլմերով։


== Կենսագրություն ==
Քևին Դեյվիդ Սորբոն (անգլ.՝ Kevin David Sorbo) ծնվել է 1958 թվականի սեպտեմբերին Մինեսոտա նահանգի Մունդ քաղաքում։ Նրա մայրը՝ Արդիսը, եղել է բույժքույր, իսկ հայրը՝ Լին Սորբոն, մաթեմատիկական դպրոցի կենսաբանության ուսուցիչ։ Նրա ծնողները նորվեգական արմատներ ունեն, և Քևինը մեծացել է լյութերական ավանդույթներով։ Ավագ դպրոցը ավարտելուց հետո Սորբոն ընդունվել է Մուրհեդ քաղաքի Մինեսոտա նահանգի համալսարան, բայցի այդ աշախատել է որպես տպագիր և հեռուստագովազդի մոդել։
Նրա կարիերայում հաջողակ է դարձել 1994 թվականը, երբ ստացել է Հերակլեսի դերը «Հերակլեսը և ամազոնուհիները» հեռուստաֆիլմում։ Հետո հաջորդել են ևս մի քանի նմանատիպ հեռուտաֆիլմեր, որոնք պիլոտային են դարձել «Հերակլեսի զարմանալի ճամփորդությունները» սերիալի համար, որի շնորհիվ Քևին Սորբոն ձեռք է բերել ամենամեծ հաջողությունը։ Այդ հեռուստասերիալը աշխարի շատ երկրներում դարձել է շատ հայտնի, իսկ նրա նկարահանումները տևել են 1995-1999 թվականները։ Սորբոյի կատարմամբ Հերակլեսի կերպարը հայտնվել է նաև նրան հարազատ «Զենա՝ զինվորների թագուհի» սերիալում։ Դերասանի ձայնով է խոսում նաև Հերակլեսը «Հերակլես և Զենա։ Օլիմպոսի ճակատամարտ» մուլտֆիլմում։ Այս նախագծի շնորհիվ Քևին Սորբոն հանդիպել է նաև կնոջը՝ Սեմ Ջենքինսին, որի հետ հարսանիքը կայացել է 1998 թվականի հունվարին։ Ջենքինսը և Սորբոնը դարձել են երեք երեխաների ծնողներ։
1997 թվականին Սորբոն մասնակցել է «Mortal Kombat 4» համակարգչային խաղի Քուան Չիի և Ռեյկոյի կերպարների հնչյունավորմանը։ Նույն տարում հեռուստատեսության նկարահանումների միջև ընդմիջումների ժամանակ Քևին Սորբոն իր առաջին նշանակալի դերն է կատարել մեծ էկրանին՝ «Կուլ-նվաճող» ֆիլմում խաղալով Կուլի դերը։
«Հերակլեսի զարմանահրաշ ճամփորդություններ»-ի նկարահանումների ավարտից հետո Սորբոն միացել է նոր գիտաֆանտաստիկ սերիալի՝ «Անդրոմեդա»-յի նկարահանումներին, որտեղ 2000-2005 թվականներին խաղացել է կապիտան Դիլան Հանթի դերը։ 2002 թվականին որպես լավագույն հեռուստատեսային դերասան առաջադրվել է «Սատուրն» մրցանակի։ 2006 թվականին եղել է նաև հեռուստատեսությունում հյուր «Միայնակ սրտեր» և «Երկու ու կես մարդ» հեռուստասերյալներում։ 2007 թվականին նկարահանվել է «Մեծ քայլերով 2։ Հատուցում» և «Մեծ քայլերով 3։ Արդարություն մենակ» տեսաֆիլմերում, որոնք եղել են «Մեծ քայլերով» ֆիլմի շարունակությունները։ 2008 թվականին Սորբոյին առաջարկվել է «Ծանոթություն սպարտացիների հետ» ֆիլմում կապիտանի դերը, որը, չնայած քննադատների բացասական արձագանքներին, դարձել է դրամարկղային հիթ։
Քևին Սորբոն եղել է «Պիտանի աշխարհ երեխաների համար» (AWFFK!) շահույթ չհետապնդող կազմակերպության (որտեղ դեռահասներին սովորեցնում են դաստիարակներ լինել ավելի երիտասարդ սերնդի համար) նախագահ։
Քևին Սորբոն քրիստոնյա է։


== Անձնական կյանք ==
1998 թվականի հունվարի 5-ին Քևին Սորբոն ամուսնացել է դերասանուհի Սեմ Ջենքինսի հետ (խաղացել է Սերենայի՝ Հերակլեսի կնոջ դերը, որը Հերակլեսի զարմանալի ճամփորդությունների շարքում սպանվել է Արեսի եւ Սթրայֆի կողմից)։ Քևինը և Սեմը ունեն երեք երեխա՝ երկու որդի և դուստր՝ Բրեդեն Կուպեր Սորբոն (ծնվել է 2001 թվականի օգոստոսի 22-ին), Շեյն Հակեն Սորբոն (ծնվել է 2004 թվականի մարտի 31-ին ) և Օկտավիա Սորբոն (ծնվել է 2005 թվականի հոկտեմբերի 16-ին)։
2012 թվականի հոկտեմբերին երկարատև հիվանդությունից հետո մահացել է Քևինի հայրը։


== Ֆիլմագրություն, ֆիլմ և հեռուստատեսություն ==


== Ծանոթագրություններ ==